| BRDM-2 |
| --- |
|  |
| **Základná charakteristika** |
| Posádka | 4 |
| Dĺžka | 5,75 m |
| Šírka | 2,35 m |
| Výška | 2,39 m |
| Hmotnosť | 7 000 kg |
| **Pancierovanie a výzbroj** |
| Pancierovanie | 5 – 14 mm |
| Hlavná zbraň | 14,5 mm guľomet KPVT |
| Sekundárne zbrane | 7,62 mm guľomet PKT |
| **Pohon a pohyb** |
| Pohon | GAZ-41 104 kW (140 k) |
| Odpruženie |  |
| Max. rýchlosť | po ceste 100 km/h, pri plavbe 10 km/h |
| Pomer výkon/hmotnosť |  |
| Dojazd | 750 km |
| Priechodnosť | svah so sklonom 30°, stena vysoká 0,4 m, zákop široký 1,22 m |

**BRDM-2**  je obojživelné obrnené prieskumné vozidlo, ktoré bolo vyvinuté ako náhrada za staršie vozidlo BRDM-1. Vozidlo bolo známe aj pod označením BTR-40PB.

Skratka BRDM, rus. БРДМ, Бронированная разведывательно-дозорная машина (Bronirovannaja razvedyvatelno-dozornaja mašina) znamená obrnené prieskumno-hliadkové vozidlo.

Vznik a vývoj
-------------

Práce na vytvorení nástupcu vozidla BRDM (dnes BRDM-1) sa začali v roku 1962 v konštrukčnej kancelárii Gorkovského automobilového závodu (GAZ). V máji 1962 bolo nové vozidlo zavedené do služby pod názvom BRDM-2. Sériová výroba vozidla bola spustená v roku 1963 v GAZ a neskôr pokračovala v strojárskom závode Arzamas. Tieto vozidlá sa vyrábali až do roku 1989 a celkovo ich z výrobnej linky zišlo približne 7 200.

Konštrukcia
-----------

Korba je zvarená z oceľových plátov s maximálnym čelným pancierovaním 14 mm, čo poskytuje ochranu proti ľahkým pechotným zbraniam a črepinám. Vstup do vozidla je možný iba cez dva kruhové poklopy na streche korby pred vežou, priamo nad prvým párom kolies. Veliteľ a vodič sedí vedľa seba v prednej časti korby pod vstupmi do vozidla. K výhľadu im slúžia dve veľké okná s pancierovým sklom, ktoré je možné zakryť sklopnými pancierovými poklopmi. Na výhľad z vozidla slúži aj 12 periskopov. Veliteľ aj vodič majú k dispozícii infračervený prístroj na nočné videnie. Vozidlo je tiež vybavené zariadením na ochranu osádky proti účinkom ZHN a vybavením na odmorovanie. Na samovyslobodzovanie je k dispozícii navijak inštalovaný v prove korby. Na spodku prednej časti korby je umiestnený vlnolam na plavbu vo vode. Pohon zaisťuje osemvalcový benzínový motor GAZ-41 (V-8) s výkonom 140 koní umiestnený v zadnej časti korby. Vozidlo môže dosiahnuť na ceste maximálnu rýchlosť 100 hm/h.

Podvozok tvoria štyri kolesá, medzi nápravami sú inštalované dva páry pomocných výsuvných kolies, ktoré sú počas jazdy na ceste zatiahnuté do dna korby. Súčasťou je aj systém centrálneho hustenia pneumatík. Vozidlo je obojživelné a jeho pohon vo vode zaisťuje v zadnej časti inštalovaný vodomet zaisťujúci vozidlu maximálnu rýchlosť plavby 10 km/h.

Veža s plochou strechou bez prielezov je ovládaná manuálne: námer je −5° až +30°, odmer potom plných 360°. Vnútri veže je strelec ovládajúci výzbroj, ktorú tvorí 14,5 mm guľomet KPVT, so zásobou 500 nábojov, a s ním spriahnutý 7,62 mm guľomet PKT po jeho pravej strane, pre ktorý je v zásobe 2 000 nábojov.

Varianty
--------

* **BRDM-2** – základná verzia
* **BRDM-2U** – veliteľské vozidlo s malým generátorom a dvoma anténami namiesto veže
* **BRDM-2RCHB** – obrnené vozidlo rádiochemického prieskumu
* **protitankové vozidlá na báze BRDM-2** - varianty s protitankovými strelami 9P124 "Falanga", 9P122 "Maljutka", 9P133 "Maljutka", 9P137 "Flejta", 9P148 "Konkurs"

Používatelia
------------

### Súčasní používatelia

V roku 2018 sa vozidlá BRDM-2 nachádzali vo výzbroji týchto krajín:

* Alžírsko Alžírsko
* Angola Angola
* Arménsko Arménsko
* Benin Benin
* Bielorusko Bielorusko
* Bulharsko Bulharsko
* Burundi Burundi
* Čad Čad
* Egypt Egypt
* Eritrea Eritrea
* Guinea Guinea
* Guinea-Bissau Guinea-Bissau
* India India
* Indonézia Indonézia
* Jemen Jemen
* Kapverdy Kapverdy
* Kazachstan Kazachstan
* Kirgizsko Kirgizsko
* Kuba Kuba
* Laos Laos
* Madagaskar Madagaskar
* Mongolsko Mongolsko
* Mozambik Mozambik
* Namíbia Namíbia
* Nikaragua Nikaragua
* Peru Peru
* Pobrežie Slonoviny Pobrežie Slonoviny
* Poľsko Poľsko
* Rovníková Guinea Rovníková Guinea
* Rumunsko Rumunsko
* Rusko Rusko
* Severné Macedónsko Severné Macedónsko
* Srbsko Srbsko
* Slovensko Slovensko
* Stredoafrická republika Stredoafrická republika
* Sýria Sýria
* Tanzánia Tanzánia
* Turkmenistan Turkmenistan
* Ukrajina Ukrajina
* Uzbekistan Uzbekistan
* Vietnam Vietnam
* Zambia Zambia

Referencie
----------

1. ↑   *Бронированная разведовательно-дозорная машина БРДМ-2* [online]. cris9.narod.ru, [cit. 2022-04-24]. Dostupné online.
2. ↑  THE INTERNATIONAL INSTITUTE FOR STRATEGIC STUDIES (IISS). *The Military Balance 2018*. [s.l.] : [s.n.], 2018. (Anglický)